Amerikkalainen perhe

Amerikkalainen perheAmerikkalainen perhe, Television aarteet, Televisiosarjoja vuosien varrelta 22.5.2012. Viitattu 26.8.2014. (An American Family) on yhdysvaltalainen vuonna 1973 ensiesitetty televisiosarja, seurantadokumentti joka seuraa ja dokumentoi kalifornialaisen Loudin perheen elämää kesäkuun alusta joulukuun loppuun vuonna 1971."An American Family Screenings", Paley Center for Media, 2011, New York. Sarjaa pidetään nykyisin yhtenä maailman ensimmäisistä tosi-tv-ohjelmista. 

Sarjan 12 jaksoa editoitiin yhteensä 300 tunnin kuvausmateriaalista. Sen ensiesitys Yhdysvalloissa tapahtui julkisella rahoituksella toimivalla PBS-kanavalla vuoden 1973 alussa. Suomessa sarja esitettiin 1974.

Sarja kuvasi ylempää keskiluokkaa edustavan Loudin perheen elämää Kalifornian Santa Barbarassa. Sen kiinnostavimmiksi teemoiksi muodostuivat tuotantoryhmällekin yllätyksenä tullut perheen vanhempien avioero ja heidän esikoispoikansa homoseksuaalisuus. Perheen poikaa Lance Loudia pidetään televisiohistorian ensimmäisenä avoimesti homona henkilönä.kolumnisti Andy Dehnart, Reality Blurred.com

The New York Times -sanomalehti kuvasi sarjaa vuonna 2011 ”medialukutaidon peruskurssina”. Kuvauskohteena ollut Loudin perhe kritisoi sarjan nähtyään sen keskittymistä perheen kielteisiin tapahtumiin myönteisten sijasta. Monien kriitikoiden mielestä sarja ei kuvannut todellisuutta, vaan perheen jäsenet ryhtyivät ”esiintyjiksi” kameroiden seurassa. Tästä keskustelu laajeni pohtimaan kaiken dokumenttielokuvan totuudellisuutta, koska joka tapauksessa valintoja on aina tehtävä ja kameran läsnäolo muuttaa ihmisten käyttäytymistä.Lim, Dennis, "Reality-TV Originals, in Drama’s Lens", The New York Times 15.4.2011. Viitattu 26.8.2014.

Vuonna 2002 amerikkalainen TV Guide -aikakauslehti listasi Amerikkalaisen perheen yhdeksi kaikkien aikojen 50 merkittävimmästä televisio-ohjelmasta.An American Family, About, Thirteen WNET, New York Public Media. Viitattu 26.8.2014.

Vuonna 1974 brittiläinen BBC tuotti vastaavan 12-osaisen tv-sarjan työväenluokkaan kuuluvasta Wilkinsin perheestä. Se esitettiin Suomessa 1975–1976 nimellä Perhe.

Koomikko Albert Brooks satirisoi sarjan tekotapaa elokuvassaan Real Life (1979).

Päähenkilöt
Sarjan kuvauskohteina olleet Loudin perheen jäsenet ovat:

 William (Bill) Loud (s. 1921), perheen isä
 Patricia (Pat) Loud (s. 1926), perheen äiti
 Lance Loud (1951–2001), perheen homoseksuaalinen poika, joka kuoli aidsiin vuonna 2001.Lance Loud, The Independent 4.4.2002. Viitattu 26.8.2014.
 Kevin Loud (s. 1953), poika
 Grant Loud (s. 1954), poika
 Delilah Ann Loud (s. 1955), tytär
 Michele Loud (s. 1957), tytär

Sarjan käsittely jälkeenpäin
Vuonna 1983 perheen myöhempiä vaiheita seurattiin dokumenttiohjelmassa An American Family Revisited: The Louds 10 Years Later.About the film, PBS.org 15.10. 2008. Huhtikuussa 2011 PBS uusintaesitti koko sarjan yhtenä maratonlähetyksenä. Tämä pohjusti sen jälkeen lähetettyä HBO-elokuvaa Cinéma Vérité (2011), joka on fiktiivinen kertomus Amerikkalaiseen perheen tuotantoprosessista, pääosissa James Gandolfini, Diane Lane ja Tim Robbins.Braxton, Greg, "PBS' KOCE to broadcast landmark 'An American Family'", Los Angeles Times 13.4.2011. Viitattu 26.8.2014. Cinéma Vérité lähetettiin Yle Teemalla toukokuussa 2015.Amerikkalaisia perheitä – Teemalauantai 2.5., Yle Teema 30.4.2015. Viitattu 2.5.2015."PBS looking to revisit 1973's 'An American Family'", Associated Press 1.11.2011. Viitattu 26.8.2014. Heinäkuussa 2011 PBS-kanava ensiesitti tv-sarjan materiaalista lyhennetyn kaksituntisen dokumentin An American Family: Anniversary Edition, joka julkaistiin myös dvd-tallenteena.An American Family: Anniversary Edition , PBS

Sarjan luoja ja yksi tuottajista oli Craig Gilbert. Pääkuvaajana toimi Alan Raymond ja äänittäjänä Susan Raymond. Materiaalin leikkasi Ken Werner.

Lähteet

Kirjallisuutta
Ruoff, Jeffrey: An American Family: A Televised Life. University of Minnesota Press 2002. .
 Andrejevic, Mark: Reality TV: The Work of Being Watched. Rowman & Littlefield Publishers 2003. . .

Aiheesta muualla

Luokka:Yhdysvaltalaiset dokumenttiohjelmat
Luokka:Vuoden 1973 yhdysvaltalaiset elokuvat
Luokka:PBS:n televisio-ohjelmat
Luokka:Perhesarjat
Luokka:1970-luvun yhdysvaltalaiset tositelevisiosarjat
Luokka:Televisiosarjat seksuaali- ja sukupuolivähemmistöistä